Stiefpa sit lank ná verkragtingArgieffoto ŉ 37-jarige man is in die Pinetown-streekshof in KwaZulu-Natal gevonnis nadat hy sy stiefdogter herhaaldelik verkrag het. “Die meisie het getuig dat sy seksueel mishandel is nadat die beskuldigde haar bedwelm het,” het maj. Thulani Zwane, woordvoerder van die polisie, in ŉ verklaring gesê. “Die man het haar herhaaldelik verkrag tot vroeg in Januarie 2014, net voordat sy haar 17de verjaarsdag sou vier. Sy was 13 toe die verkragtings begin het. “Sy het uiteindelik ŉ vriendin in haar vertroue geneem om te vertel wat die beskuldigde aan haar doen. Die vriendin het die meisie se ma vertel en ŉ saak van verkragting is by die Pinetown-polisiestasie aanhangig gemaak,” het Zwane bygevoeg. Die man is tot 38 jaar tronkstraf gevonnis op vyf aanklagte van verkragting.